पाएं अपने शहर की ताज़ा ख़बरें और फ्री ई-पेपरडाउनलोड करें
जिले के गीजगढ़ कस्बे में बस स्टैंड के पास संचालित एक प्राइवेट क्लीनिक पर शनिवार को राजस्व विभाग की टीम ने छापा मारा। तहसीलदार रामकुमार मीना को क्लिनिक की ओर आते हुए देखकर झोलाछाप ड्रीप लगे 4 मरीजों को कमरे में लाॅक कर भाग खड़ा हुआ। वहीं इलाज के इंतजार में खड़े मरीज भी धीरे-धीरे खिसक लिए।
करीब आधा घंटे बाद बड़ी मुश्किल से छोलाछाप से चाबी मंगवाकर क्लीनिक में बंद मरीजों को बाहर निकाला गया। तब जाकर राहत की सांस ली। सिकराय नायब तहसीलदार विनोद गुप्ता ने कार्रवाई करते हुए दुकान को आगामी आदेश तक के लिए सील कर दिया है।
प्रतिबंधित दवा देख चौंक गई टीम
झोलाछाप के क्लिनिक पर प्रतिबंधित दवाओं का जखीरा देखकर राजकीय अस्पताल के चिकित्सक व तहसीलदार अवाक रह गए। सामुदायिक केंद्र प्रभारी डॉ. हरीश मीना ने बताया कि ये दवाएं पूर्णतः बंद होने के बावजूद उपयोग में लेना हैरान कर देने वाली बात है। इस दौरान तहसीलदार रामकुमार मीना व पुलिस चौकी प्रभारी ओमप्रकाश चौधरी भी मौजूद रहे।
( रिपोर्ट- अनिल शर्मा )
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mar_Deva zho_Hant eng_Latn